|  |  |  |  |
| --- | --- | --- | --- |
| **AVALUACIÓ COMPETENCIAL**  **LLENGUA CATALANA 2n ESO** | | | |
| Nom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | Grup \_\_\_\_\_\_\_\_\_ | |
| Avaluació \_\_\_\_\_\_\_\_\_\_\_\_\_\_\_ | | Data \_\_\_\_\_\_\_\_\_ | |
|  | **QUALIFICACIÓ** | |  |

# UNITAT 5

Llegeix aquest text i fes les activitats que hi ha a continuació:

La tragèdia del Balandrau

El matí del 30 de desembre de l’any 2000, Josep Maria Vilà, un bioquímic de 27 anys, enfila cap al cim del [Balandrau](https://ca.wikipedia.org/wiki/Balandrau) fent esquí de muntanya amb la seva xicota i tres amics. Com ells, el Pirineu està ple d’excursionistes, esquiadors i alpinistes que volen gaudir d’un dia esplèndid i de l’abundant quantitat de neu acumulada aquell final d’any.

Al migdia, una sobtada ràfega de vent de més de 100 quilòmetres per hora escombra el grup del Josep Maria i la resta de persones que hi ha a la muntanya. Ningú no s’espera una tempesta, les prediccions meteorològiques no ho anunciaven. Estirats a terra, pensen que aquella violència no pot durar: «Som al Pirineu, això no és l’Himàlaia». Però aquell vent no té intenció d’aturar-se i no ho farà en les següents dotze hores.

No saben que el pitjor encara està per arribar. Quan el vent comença a arrossegar la neu acumulada, es transforma en el torb. La sensació tèrmica cau fins als 30 graus sota zero i tot l’espai queda tenyit d’un blanc impecable i immers en un soroll ensordidor. Sense poder veure ni sentir res, els excursionistes es desorienten, mentre el vent i la neu no paren de colpejar-los violentament. Es congelen i, si no fan alguna cosa, moriran d’hipotèrmia. En un instant, el que havia de ser una plàcida activitat de muntanya es convertirà en una lluita extrema per la supervivència.

Aquell fatídic 30 de desembre, deu persones van perdre la vida al Pirineu intentant escapar del torb, en el que avui es recorda com un dels accidents més greus de la història del muntanyisme.

TV3: *Sense ficció*, «Balandrau, infern glaçat»,   
la tragèdia de muntanya més gran viscuda al Pirineu català.

1. El torb és…

☐ una tempesta de neu molt forta acompanyada de temperatures molt baixes.

☐ una davallada sobtada de les temperatures per sota dels zero graus.

☐ una ventada molt forta que aixeca la neu de terra i fa que es redueixi la visibilitat.

2. En el text, el verb *escombrar* significa…

☐ empènyer violentament. ☐ desorientar. ☐ sorprendre.

3. Substitueix els símbols fonètics de les paraules següents per les lletres adequades:

pi[dʒ]or ob[ʒ]ectiu au[ʃ]ili trà[ʒ]ic

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

colpe[ʒ]ar pu[tʃ] con[ʒ]elen mo[tʃ]illa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Completa les oracions amb el connector més adequat en cada cas: *generalment*, *tanmateix*, *no obstant això*, *així doncs*.

a) El temps a la muntanya és molt canviant. \_\_\_\_\_\_\_\_\_\_\_\_\_\_, cal anar preparat.

b) Ja he fet el cim del Balandrau, **\_\_\_\_\_\_\_\_\_\_\_\_\_\_\_\_\_\_\_** no m’importa tornar-lo a fer.

c) Fes cas dels meteoròlegs. **\_\_\_\_\_\_\_\_\_\_\_\_\_\_\_\_\_\_\_**, encerten la previsió del temps.

d) Feia un dia assolellat. **\_\_\_\_\_\_\_\_\_\_\_\_\_\_\_\_\_\_\_**, feia molt fred.

**5. Llegeix els consells següents sobre què cal tenir en compte a l’hora d’anar a la muntanya i torna a escriure les instruccions subratllades utilitzant l’imperatiu en la segona persona del plural:**

Avui dia cada vegada hi ha més gent que fa muntanyisme, però, tot i que la muntanya s’ha tornat més accessible, cal tenir-li respecte.

Abans de fer una excursió, primer de tot cal que planifiquem la ruta i avisem un amic o conegut perquè doni l’alarma en cas que no tornem a l’hora prevista. Un altre consell important és consultar la previsió meteorològica per saber quin temps farà i portar la roba d’abric adequada. I no ens podem oblidar d’hidratar-nos sovint i menjar aliments energètics, com també portar el calçat adequat. És recomanable que anem sempre acompanyats i que, si anem en grup, ens mantinguem junts.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **AVALUACIÓ COMPETENCIAL**  **LLENGUA CATALANA 2n ESO** |
| **SOLUCIONARI** |

1. El torb és…

*una ventada molt forta que aixeca la neu de terra i fa que es redueixi la visibilitat.*

2. En el text, el verb *escombrar* significa…

*empènyer violentament.*

3. Substitueix els símbols fonètics per les lletres adequades:

*pitjor objectiu auxili tràgic*

*colpejar puig congelen motxilla*

4. Completa les oracions amb el connector més adequat en cada cas:

a) *El temps a la muntanya és molt canviant. Així doncs, cal anar preparat.*

b) *Ja he fet el cim del Balandrau,* ***tanmateix*** *no m’importa tornar-lo a fer.*

c) *Fes cas dels meteoròlegs.* ***Generalment****, encerten la previsió del temps.*

d) *Feia un dia assolellat.* ***No obstant això****, feia molt fred.*

**5. Llegeix els consells següents sobre què cal tenir en compte a l’hora d’anar a la muntanya i escriu les instruccions subratllades utilitzant l’imperatiu en la segona persona del plural:**

*Planifiqueu la ruta.*

*Aviseu un amic o conegut.*

*Consulteu la previsió meteorològica.*

*Porteu roba d’abric adequada.*

*Hidrateu-vos sovint.*

*Mengeu aliments energètics.*

Porteu el calçat adequat.

Aneu sempre acompanyats.

Si aneu en grup, mantingueu-vos junts.